Държавен вестник, бр. 87, 2025 г., стр. 18

СТР.  18	
Д Ъ Р Ж А В Е Н  В Е С Т Н И К 	
БРОЙ  87
Фактите категорично опровергават моти­
вите на вносителите. Народното събрание се 
е самонатоварило с отговорността да опре­
деля титулярите на редица висши държавни 
длъжности извън тези, които са му вменени 
като конституционна отговорност, но при 
това системно действа в нарушение на Кон­
ституцията и на законите, които самото то 
приема. Примерите за това са многобройни. 
Народното събрание бездейства с години 
по отношение на запълването на състава 
на конституционно установени органи като 
Конституционния съд, Висшия съдебен съвет 
и Инспектората към него. Скорошната прак­
тика на Конституционния съд недвусмислено 
показва, че решения на Народното събрание 
са вземани в нарушение на Конституцията 
както по отношение на избор на председател 
на Комисията за енергийно и водно регули­
ране (конституционно дело № 4 от 2022 г.), 
така и по отношение на освобождаването 
на председател на Сметната палата (кон­
ституционно дело № 5 от 2023 г.). Могат да 
бъдат посочени и редица други примери, при 
които принципът за мандатност на висшите 
държавни длъжности като основна гаранция 
за демократичния характер на управлението 
е системно нарушаван или заобикалян, и то 
по вина на Народното събрание. 
Изобщо опитът показва, че избирането от 
Народното събрание далеч не представлява 
гаранция за стабилност и предвидимост в 
държавната служба, както твърдят вноси­
телите на законопроекта, въз основа на 
който е приет обсъжданият тук ЗИ ЗДАНС. 
Напротив, при поверяване на решенията 
за избиране и за освобождаване на пред­
седателя на ДАНС на Народното събрание 
съществува реален риск всяка промяна в 
политическата конюнктура да води до смяна 
на председателя на ДАНС в нарушение на 
принципа за мандатност. 
1.4. Посредством § 2 ЗИ ЗДАНС законо­
дателят отменя т. 5 от чл. 7, ал. 2 от Закона 
за управление и функциониране на систе­
мата за защита на националната сигурност, 
но в т. 5 от първата алинея на същия текст 
остава правомощието на държавния глава 
да назначава председателя на ДАНС. Така 
възниква противоречие между § 1 ЗИ ЗДАНС 
и чл. 7, ал. 1, т. 5 от Закона за управление 
и функциониране на системата за защита 
на националната сигурност, според който 
Министерският съвет „прави предложение 
до президента на републиката за назначава­
не и освобождаване на ръководителите на 
Държавна агенция „Национална сигурност“, 
Държавна агенция „Разузнаване“ и на Служба 
„Военно разузнаване“. 
Действащото право не може да съдържа 
две алтернативни процедури за назначаване 
на председателя на ДАНС. Това е предпос­
тавка за неяснота в правоприлагането и за 
сериозни междуинституционални конфликти, 
които без съмнение биха оказали влияние 
и върху работната среда в самата агенция. 
С отмяната на чл. 7, ал. 2, т. 5 от Закона 
за управление и функциониране на системата 
за защита на националната сигурност отпада 
правомощието на министър-председателя 
да внася в Министерския съвет предложе­
ния за назначаване или освобождаване на 
председател на ДАНС и възниква неяснота 
относно въпроса кой орган всъщност ще бъде 
компетентен в тази връзка. Това не може да 
става по предложение на който и да било от 
министрите, понеже ДАНС по смисъла на 
чл. 2 от Закона за ДАНС е специализиран 
орган към Министерския съвет, а не към 
отделно министерство.
2. Относно увеличаването на броя на за­
местник-председателите на ДАНС
С § 1, т. 2 ЗИ ЗДАНС броят на замест­
ник-председателите на ДАНС се увеличава 
от двама на трима. В законопроекта на на­
родните представители (вх. № 51-554-01-160 
от 17.09.2025 г.) липсват мотиви, които да 
обосноват необходимостта от промяната. По 
законопроекта не е провеждано обществено 
обсъждане, не са представени становища от 
заинтересовани институции. От тази гледна 
точка оспорената тук разпоредба проти­
воречи на принципите на необходимост, 
обоснованост, предвидимост, откритост и 
съгласуваност, които според чл. 26, ал. 1 
от Закона за нормативните актове следва 
да се прилагат към всички проекти за нор­
мативни актове. 
Уважаеми народни представители,
По изложените мотиви упражнявам пра­
вото си по чл. 101, ал. 1 от Конституцията 
на Република България да върна за ново 
обсъждане в Народното събрание Закона за 
изменение на Закона за Държавна агенция 
„Национална сигурност“, приет от Народ­
ното събрание на 2 октомври 2025 година.
Президент на Републиката: 
Румен Радев
5893